Սուրեն Զոլյան

Սուրեն Տիգրանի Զոլյան (), հայ գիտնական, հասարակական գործիչ, գրող, հրապարակախոս, քաղաքագետ։ Բանասիրական գիտությունների դոկտոր (1988), պրոֆեսոր (1989)։ Երևանի Վ. Բրյուսովի անվան լեզվահասարակագիտական համալսարանի ռեկտոր (1997-2012)։

Կենսագրություն 
Սուրեն Զոլյանը ծնվել է 1955 թվականին Երևանում՝ Տիգրան Զոլյանի և Սեդա Վերմիշևայի ընտանիքում։ 1972 թվականին ավարտել է Երևանի թիվ 8 միջնակարգ դպրոցը և ընդունվել Երևանի պետական համալսարանի ռուսաց լեզվի և գրականության բանասիրական ֆակուլտետ, որն ավարտել է 1977 թվականին։ Նույն թվականից որպես ավագ լաբորանտ աշխատել է Երևանի պետական համալսարանում, 1979 թվականից դասավանդել է նույն հաստատությունում, դոցենտ՝ 1983 թվականից, ամբիոնի վարիչ՝ 1988-1992 թվականներին, պրոֆեսոր՝ 1995-1997 թվականներին, 1997-2012 թվականներին՝ Երևանի Վ. Բրյուսովի անվան լեզվահասարակագիտական համալսարանի ռեկտոր, 1998 թվականից՝ Եվրախորհրդի լեզվական քաղաքականության բաժանմունքի ազգային համակարգող-թղթակից։

Աշխատությունները վերաբերում են ընդհանուր և ռուսերեն լեզվաբանության, նշանագիտության, հայագիտության, քաղաքագիտության և հակամարտությունների խնդիրներին։

Անդամակցություն 
 Հայաստանի գիտաարտադրական և քաղաքացիական միության նախագահ (1995-1996)
 ՀՀ նախագահին առընթեր մարդու իրավունքների հանձնաժողովի անդամ (1998-2004)
 Եվրախորհրդի ժամանակակից կենտրոնի կառավարող խորհրդի անդամ (2001)
 Եվրախորհրդի տարածաշրջանային և փոքրամասնությունների լեզուների պաշտպանության փորձագետների կոմիտեի անդամ (2003)
 ՀՀ ԳԽ Արցախի հարցերի հատուկ հանձնաժողովի քարտուղար
 «Արցախ» պատգամավորական խմբի համանախագահ

Ծանոթագրություններ 

Հայ լեզվաբաններ
Հայ հասարակական գործիչներ
Հայ քաղաքագետներ
Բանասիրական գիտությունների դոկտորներ
Հայ պրոֆեսորներ
Հայ գիտնականներ
Հայ հրապարակախոսներ
Հայ գրողներ